Velēna kirik

Velēna kirik on luteri kirik Lätis Gulbene piirkonna Lizumsi vallas Velēnas. See on Velēna kihelkonnakirik. 

Hoone on kultuurimälestisena riikliku kaitse all.http://mantojums.lv/lv/piemineklu-saraksts/5070/

Esimene kirik rajati Velēnasse aastal 1600. Tegemist oli teeäärse puidust kirikuga, mida kattis mätaskatus (läti keeles velēna); sellest sai kirik ja hiljem ka paikkond nime.LELB

Aastal 1636 allutati sealne kirik kohalike mõisnike soovil Tirza kihelkonnale, kuna toonase Tirza pastori Adam Betzoldi jutlused meeldisid neile väga.Materialen zur Kirchengechichte, E. H. von Busch  lk. 547

Uut kivikirikut ehitati aastatel 1896–1898. Uusgooti stiilis maakividest hoone projekteeris Johann Braun ja selle ehitus läks maksma 30 000 rubla. Hoolimata vanusest ei ole kirik seni remonditöid vajanud.

Hoone valmimise järel abistasid kohalikud mõisnikud selle sisustamisel. Lizumsi mõisa mõisavaliseja E. Knappe annetas kirikukella tarbeks 500 rubla. Sinole mõisa omanikud Mengdenid annetasid kirikule kaks kroonlühtrit, Mālmuiža mõisa omanikud Ceumernid aga altarimaali. Samal aastal valmis Zaerni firmas ka kiriku 17 registriga orel, mida peetakse Läti orelitest üheks paremaks.www.vietas.lv 

 Viited 

 Välislingid 

Kategooria:Velēna kihelkond
Kategooria:Läti luteriusu kirikud
Kategooria:Gulbene piirkond
Kategooria:Läti Evangeelne Luterlik Kirik